**ΑΝΑΡΤΗΤΕΑ ΣΤΟ ΔΙΑΥΓΕΙΑ**

**Λιβαδειά 15 /01/2025**

**Αριθ. Πρωτ. 730**

**ΑΠΟΣΠΑΣΜΑ**

# Από το πρακτικό της αριθμ. 1ης /2025ΤΑΚΤΙΚΗΣ Συνεδρίασης της Δημοτικής Επιτροπής Δήμου Λεβαδέων

**Αριθμός απόφασης : 4**

**Εισήγηση προς το Δημοτικό Συμβούλιο σχεδίου κανονιστικής απόφασης περί καθορισμού Δημοτικών Κοινόχρηστων Χώρων προς παραχώρηση χρήσης για το έτος 2025.**

Στη Λιβαδειά σήμερα 14η Ιανουαρίου 2025 ημέρα Τρίτη και, ώρα 13.45 και στην αίθουσα συνεδριάσεων του Δημοτικού Συμβουλίου Λεβαδέων στο Παλαιό Δημαρχείο – Πλατεία Εθνικής Αντίστασης συνεδρίασε η Δημοτική Επιτροπή Δήμου Λεβαδέων μετά την από 476/10-01-2025 έγγραφη πρόσκληση του Προέδρου της (Δημάρχου Λεβαδέων) σε εφαρμογή των διατάξεων α) Των διατάξεων του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018 β)Των διατάξεων του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

Αφού διαπιστώθηκε ότι υπάρχει νόμιμη απαρτία, επειδή σε σύνολο 7 (επτά) μελών ήταν

παρόντα 6 (έξι) , ήτοι

**ΠΑΡΟΝΤΕΣ ΑΠΟΝΤΕΣ**

1. Καραμάνης Δημήτριος-Πρόεδρος 1.Αγνιάδης Παναγιώτης

2. Τουμαράς Βασίλειος Αν και είχε νόμιμα προσκληθεί

3. Καλλιαντάσης Χρήστος

4. Τόλιας Δημήτριος - αν/κό μέλος κ. Παπαβασιλείου Αικατερίνης

5. Μίχας Δημήτριος

6. Ταγκαλέγκας Ιωάννης

Ο Πρόεδρος της Δημοτικής Επιτροπής εισηγούμενος το 4ο θέμα της ημερήσιας διάταξης έθεσε

υπόψη των μελών την με αριθ.πρωτ. 25997/19-12-2024 έγγραφη εισήγηση του Αυτοτελούς Τμήματος

Τοπικής Οικονομικής Ανάπτυξης του Δήμου Λεβαδέων στην οποία αναφέρονται:

*Σύμφωνα με το άρθρο 13 παρ.1 του Β.Δ 24-9/20-10-1958, όπως αντικαταστάθηκε από το άρθρο 3 του Ν.1080/80 «Ως κοινόχρηστος χώρος, για την εφαρμογή των σχετικών διατάξεων, νοείται και το δάπεδο χώρων μεταξύ της θέσεως των προσόψεων των ισογείων των οικοδομών και των εγκεκριμένων οικοδομικών γραμμών (στοές και το υπέδαφος αυτών ως και αποτμήσεις γωνιών οικοδομικών τετραγώνων), αποτελούντων των χώρων τούτων προεκτάσεις πεζοδρομίων και αφεθέντων εις κοινή χρήση.»*

*Σύμφωνα με το άρθρο 13 παρ.2 του Β.Δ 24-9/20-10-1958, όπως αντικαταστάθηκε από το άρθρο 3 του Ν.1080/80, «Τα τμήματα των κοινοχρήστων χώρων, των οποίων επιτρέπεται η παραχώρηση της χρήσεως, καθορίζονται δι’ αποφάσεως του δημοτικού ή κοινοτικού συμβουλίου».*

*Όσον αφορά στις πλατείες όπου προβάλλονται καταστήματα χρησιμοποιούμενα ως καφενεία, εστιατόρια, ζαχαροπλαστεία ή παρεμφερείς επιχειρήσεις, σε κάθε εκμεταλλευτή τούτων παραχωρείται αναλόγως της προσόψεως του καταστήματος αυτού η χρήση του εβδομήντα τοις εκατό (70%) του αντιστοιχούντος στην προβολή του χώρου, το υπόλοιπο δε τριάντα τοις εκατό (30%) του χώρου, διατίθεται υπό του δημάρχου στους ίδιους εκμεταλλευτές εφ’ όσον κατά την κρίση αυτού δεν παρακωλύεται ουσιωδώς η ελευθέρα χρήση του.*

*Σε καμία περίπτωση ο κατά χρήση παραχωρούμενος χώρος επιτρέπεται να επεκτείνεται και σε πεζοδρόμιο παρακειμένου καταστήματος ή κατοικίας, παρά μόνο με την έγγραφη συγκατάθεση του χρησιμοποιούντος ή κατέχοντος τα ακίνητα αυτά. (*[*άρθρο 13 παρ.4 του Β.Δ 24-9/20-10-1958*](https://dimosnet.gr/blog/laws/αρθρο-13-τέλος-χρήσεως-πεζοδρομίων-πλα/)*, όπως αντικαταστάθηκε. από το*[*άρθρο 3 του Ν.1080/80*](https://dimosnet.gr/blog/laws/αρθρον-3-τέλος-χρήσεως-πεζοδρομίων-πλα/)*.)*

*Επίσης με την υπ'αρ. 264/2015 ΑΔΣ περί “Έγκρισης Νέου Κανονισμού Περιπτέρων” του Δήμου Λεβαδέων, η οποία εκδόθηκε κατ΄ εφαρμογήν των διατάξεων του Ν. 4093/2012 (ΦΕΚ.222 Α’) όπως αντικαταστάθηκε από το άρθρο 76 του Ν.4257/2014(ΦΕΚ.93 Α’), πραγματοποιήθηκε η θέσπιση προϋποθέσεων, προδιαγραφών και κανόνων, για την κατασκευή των περιπτέρων και τη χρήση των κοινόχρηστων χώρων που έχουν παραχωρηθεί ή παραχωρούνται για εγκατάσταση και εκμετάλλευση της λειτουργίας περιπτέρων, εντός των διοικητικών ορίων του Δήμου Λεβαδέων .*

*Με την παρ.1 του άρθρου 79 του Ν.3463/2006, ορίζονται μεταξύ άλλων τα εξής: «1.Οι δημοτικές και κοινοτικές αρχές ρυθμίζουν θέματα της αρμοδιότητάς τους εκδίδοντας τοπικές κανονιστικές αποφάσεις, στο πλαίσιο της κείμενης νομοθεσίας, με τις οποίες: ... δ) Καθορίζουν τους όρους και τις προϋποθέσεις: …. δ2. Για τη χρήση των αλσών και των κήπων, των πλατειών, των παιδικών χαρών και των λοιπών κοινόχρηστων χώρων.»*

*Σύμφωνα με τα άρθρα 82παρ. 3δ & 83 παρ.2δ του Ν.3852/2010 όπως τροποποιήθηκε και ισχύει, σε συνδυασμό με τις διατάξεις του άρθρου 18 του* [*Ν. 5043/2023 (ΦΕΚ 91/13.04.2023 τεύχος Α’)*](https://dimosnet.gr/blog/law_category/n-_5043-2023_fek_91-13-04-2023_teyxos_a/)*περί τ****ροποποίησης άρθρου 4 ν. 4804/2021 - Επικαιροποίηση των ονομασιών δημοτικών κοινοτήτων βάσει πληθυσμιακού κριτηρίου στους ν. 3852/2010, 4172/2013 και 4804/2021*** *καθώς και**του άρθρου 79 παρ.1 και παρ.2 του Ν.3463/2006 περί λήψης κανονιστικών αποφάσεων των δήμων, οι Πρόεδροι Δημοτικών Κοινοτήτων έως και διακοσίων (200) κατοίκων καθώς και τα Συμβούλια Δημοτικών Κοινοτήτων άνω των διακοσίων (200) κατοίκων εκφράζουν γνώμη και διατυπώνουν προτάσεις σχετικά με την λειτουργία των πλατειών, δημοτικών αλσών, κήπων, υπαίθριων χώρων και γενικά όλων των κοινόχρηστων και κοινωφελών χώρων της περιοχής.*

*Πριν την έκδοση των ανωτέρω κανονιστικών αποφάσεων και έως 31-12-2023 η Επιτροπή Ποιότητας Ζωής εισηγούνταν σύμφωνα με το άρθρο 73 παρ.1B v) του Ν.3852/2010 στο δημοτικό συμβούλιο, το σχέδιο κανονιστικών αποφάσεων του άρθρου 79 του Ν.3463/2006 (Κ.Δ.Κ.). Κατ’ εφαρμογή όμως του άρθρου 26 παρ.1 του****ν.5056/23 (ΦΕΚ 163/06.10.2023 τεύχος Α’)*** *από την αυτοδιοικητική περίοδο που άρχεται την 1η.1.2024,* ***η Επιτροπή Ποιότητας Ζωής των δήμων καταργείται****και τις αρμοδιότητές της -μεταξύ άλλων- ασκεί η****Δημοτική Επιτροπή,*** *σύμφωνα με το άρθρο 74Α του Ν.3852/2010, όπως προστέθηκε από το άρθρο 9 του ν.5056/23 (ΦΕΚ 163/06.10.2023 τεύχος Α’).*

*Όσον αφορά τον τρόπο παραχώρησης, οι κοινόχρηστοι χώροι παραχωρούνται:*

***α) Με δημοπρασία*** *που διενεργείται σύμφωνα με το* ***Π.Δ/γμα 270/81****.*

*Σύμφωνα με το άρθρο 13 παρ.10 του Β.Δ. 24-9/20-10-1958 όπως αντικαταστάθηκε από το άρθρο 3 του Ν. 1080/80 , για κοινόχρηστους χώρους που* ***δεν*** *βρίσκονται προ καταστημάτων ή στην προβολή αυτών, η χρήση αυτών επιτρέπεται εφ' όσον δεν αναιρείται εξ ολοκλήρου η ιδιότητα του κοινοχρήστου, απαιτείται δε πάντοτε για την εκμετάλλευση τους η διενέργεια δημοπρασίας, τηρουμένων των εκάστοτε διατάξεων περί όρων διενέργειας δημοπρασίας για την εκμίσθωση δημοτικών ή κοινοτικών ακινήτων.*

***β) Χωρίς δημοπρασία*** *στις εξής περιπτώσεις:*

*1. Για χώρους που βρίσκονται μπροστά από τα καταστήματα ή την προβολή τους (άρθρο 13 παρ.10 του Β.Δ. 24-9/20-10-1958 όπως αντικαταστάθηκε από το άρθρο 3 του Ν. 1080/80).*

*2. Για πρόσκαιρη χρήση κοινοχρήστων χώρων που δεν βρίσκονται προ καταστημάτων ή στην προβολή αυτών, έως δέκα (10) μέρες αποκλειστικά για τη διεξαγωγή εκδηλώσεων κοινωνικής αλληλεγγύης ή δράσεων τουριστικής, πολιτιστικής, καλλιτεχνικής ή δημόσιας εμπορικής προβολής. Με απόφαση του Δημοτικού Συμβουλίου καθορίζονται οι χώροι και ορίζονται οι ειδικότεροι όροι και η διαδικασία για την παραχώρηση της χρήσης των εν λόγω κοινόχρηστων χώρων, καθώς και το ύψος του τέλους, το οποίο εξαρτάται και από τον κοινωφελή ή μη χαρακτήρα της εκδήλωσης (άρθρο 13 παρ.10 του Β.Δ. 24-9/20-10-1958 όπως συμπληρώθηκε από το άρθρο 66 του Ν.4483/2017).*

*3. Για πλατείες που παραχωρούνται στα καταστήματα (καφενεία, ζαχαροπλαστεία, εστιατόρια κλπ) που έχουν πρόσοψη ή προβάλλονται σε αυτήν (άρθρο 13 παρ.4 του Β.Δ. 24-9/20-10-1958 όπως αντικαταστάθηκε από το άρθρο 3 του Ν. 1080/80).*

*4. Για χώρους μπροστά από την υπό ανέγερση οικοδομή για χρήση τους από τους ανοικοδομούντες* *(άρθρο 13 παρ.3γ του Β.Δ. 24-9/20-10-1958 όπως αντικαταστάθηκε από το άρθρο 3 του Ν. 1080/80)*

*5. Για χώρους που χρησιμοποιούνται για την εκτέλεση τεχνικών εργασιών(άρθρο 13 παρ.3γ του Β.Δ. 24-9/20-10-1958 όπως αντικαταστάθηκε από το άρθρο 3 του Ν. 1080/80).*

*Για τον καθορισμό των Δημοτικών Κοινόχρηστων Χώρων προς ενοικίαση για το έτος* ***2025 :***

***1.*** *Η Δημοτική Κοινότητα* ***Λιβαδειάς*** *με την υπ' αρ. 83/2024 απόφαση του Συμβουλίου της γνωμοδοτεί ομόφωνα τον καθορισμό των τμημάτων των κοινόχρηστων χώρων που μπορούν να χρησιμοποιηθούν σύμφωνα με την αρ. 65/2024 ΑΔΣ (σχετική κανονιστική απόφαση Δ.Σ. για το έτος 2024) ως εξής :*

*I) Τον καθορισμό των τμημάτων των κοινόχρηστων χώρων της Δημοτικής Ενότητας*

*Λιβαδειάς που μπορούν να χρησιμοποιηθούν ως εξής:*

*Α) ΠΕΖΟΔΡΟΜΙΑ ΣΧ. ΠΟΛΕΩΣ*

*Τα τμήματα όλων των πεζοδρομίων (παλαιών & νέων που έχουν κατασκευαστεί ή που κατασκευάζονται) που απομένουν ή αν απομένουν μετά την αφαίρεση πεζοδρομίου 1,60 μ. (όπως πεζοδρόμια των οδών Σοφοκλέους, Ι. Περγαντά, Αισχύλου, Καραγιαννοπούλου, Ι. Ανδρεαδάκη, Δ. Παπασπύρου, Τσόγκα κ.α.).*

*1) Για τοποθέτηση τραπεζιών και καθισμάτων ΚΥΕ ύστερα από γνώμη του Τμήματος της Δημοτικής Αστυνομίας Δ.Λεβαδέων.*

*2) Για οικοδομικοτεχνικές εργασίες (τοποθέτηση οικοδομικών υλικών)*

*3) Για τοποθέτηση εμπορευμάτων*

*4) Για τοποθέτηση ψυγείων στα περίπτερα.*

*Β) ΠΛΑΤΕΙΕΣ*

*Τμήματα κοινόχρηστων χώρων στις κάτωθι πλατείες, ΜΟΝΟ επί των προσόψεων των ΚΥΕ ή τις προβολές τους με απαραίτητη προϋπόθεση να απομένει το αναγκαίο πλάτος πεζοδρομίου για την διέλευση των πεζών:*

*α) Πλατεία Εθνικής Αντίστασης*

*β) Πλατεία Μαγιάκου (Ταμπάχνα)*

*γ) Πλατεία Οδ. Ανδρούτσου*

*δ) Πλατεία Αγ. Μελετίου*

*ε) Πλατεία μπροστά από το Δικαστικό Μέγαρο*

*στ) Πλατεία Αθ. Διάκου-Μητροπόλεως*

*ζ) Πλατεία οικισμού Ελικώνα, Ανάληψης & Τσουκαλάδων*

*η) Πλατεία Λάμπρου Κατσώνη (πάρκο), καθώς επίσης και το τμήμα που βρίσκεται κάτω από το τοιχίο του πάρκου επί της οδού Σοφοκλέους.*

*Γ) ΚΟΙΝΟΧΡΗΣΤΟΙ ΧΩΡΟΙ*

*Τμήματα των κάτωθι κοινόχρηστων χώρων επί των προσόψεων των ΚΥΕ για τοποθέτηση τραπεζιών και καθισμάτων με απαραίτητη προϋπόθεση να απομένει το αναγκαίο πλάτος πεζοδρομίου ή χώρου για την διέλευση των πεζών:*

*α) Κοινόχρηστος χώρος πρώην ΚΤΕΛ.*

*Δ) ΠΕΖΟΔΡΟΜΟΙ*

*Τμήματα των κάτωθι πεζόδρομων:*

*α) Στον Πεζόδρομο οδού Έρκυνας, κατά μήκος αυτής και στη βόρεια πλευρά της επί των προσόψεων των ΚΥΕ καθώς και στην νότια πλευρά της -έναντι των καταστημάτων- με την προϋπόθεση να απομένει ενδιάμεσα ελεύθερο τμήμα πεζοδρόμου με ελάχιστο πλάτος 3,00 μ. για την ομαλή διέλευση των πεζών.*

*β) Στον Πεζόδρομο οδού Υψηλάντη*

*γ) Στον Πεζόδρομο της οδού Μπουφίδου,*

1. *κατά μήκος αυτής και στη βόρεια πλευρά της επί των προσόψεων των ΚΥΕ, για το τμήμα της που τέμνεται από τις οδούς Καλλιαγκάκη και Σπυρίδωνος, με πλάτος παραχωρουμένου κοινοχρήστου χώρου 3,20 μ.*
2. *κατά μήκος αυτής και στη βόρεια πλευρά της επί των προσόψεων των ΚΥΕ, για το τμήμα της που τέμνεται από τις οδούς Σπυρίδωνος και Φίλωνος, με όριο πλάτους παραχωρουμένου κοινόχρηστου χώρου την διάβαση των τυφλών (2,50μ.). Για το ίδιο τμήμα της οδού Μπουφίδου, στη νότια πλευρά της, με πλάτος παραχωρουμένου κοινοχρήστου χώρου 3,20μ. (έως κορμούς δέντρων), εκτός των περιπτώσεων που υφίσταται ανάπτυξη τραπεζοκαθισμάτων και στην απέναντι πλευρά της οδού, οπότε το πλάτος του παραχωρουμένου κοινοχρήστου χώρου θα είναι 2,50μ. εκατέρωθεν. Σε κάθε περίπτωση το ελάχιστο πλάτος του πεζόδρομου της οδού Μπουφίδου που απομένει για την διέλευση των πεζών και οχημάτων έκτακτης ανάγκης ή οχημάτων φορτοεκφόρτωσης, θα είναι 5,00 μ.*
3. *κατά μήκος αυτής και στη νότια πλευρά της επί των προσόψεων των ΚΥΕ, για το τμήμα της που τέμνεται από τις οδούς Φίλωνος και Ανδρεαδάκη, με πλάτος παραχωρουμένου κοινοχρήστου χώρου 4,00 μ. (έως την ευθεία του μάρμαρου).*

*δ) Στον Πεζόδρομο οδού Τροφωνίου*

1. *Κατά μήκος αυτής και στο βόρειο τμήμα της επί των προσόψεων των ΚΥΕ, με την προϋπόθεση να απομένει ελεύθερο τμήμα πεζοδρόμου με ελάχιστο πλάτος 6,00 μ. στο στενότερο παρόχθιο τμήμα της και ελάχιστο πλάτος 10,00 μ. στο τμήμα της εισόδου της από τον Ι.Ν. Μητροπόλεως για την ομαλή διέλευση των πεζών.*

*Ειδικότερα καθορίζεται τμήμα πλάτους 2,5 μ του κάθετου πεζόδρομου μεταξύ των καταστημάτων υγειονομικού ενδιαφέροντος της οδού Τροφωνίου να απομένει ελεύθερο εκατέρωθεν για την διέλευση των πεζών, το δε υπόλοιπο να δοθεί προς ενοικίαση για ανάπτυξη τραπεζοκαθισμάτων.*

*ε) Στον Πεζόδρομο της οδού Πρωτέως*

*στ) Στον πεζόδρομο της οδού Χριστοδούλου*

*ζ)Στον Πεζόδρομο της οδού Ορφέως*

*Κατά μήκος αυτής, στο βόρειο και στο νότιο τμήμα της με την προϋπόθεση να απομένει ελεύθερο τμήμα πεζοδρόμου με ελάχιστο πλάτος 2,00 μ. για την ομαλή διέλευση των πεζών.*

*η) Στον Πεζόδρομο της οδού Καποδιστρίου, στο βορειοδυτικό τμήμα της πλάτους 2,00 μ.*

*θ) Στον Πεζόδρομο της οδού Κοραή, που τέμνει τις οδούς Μπουφίδου και Γεωργαντά, στο νοτιοανατολικό τμήμα της πλάτους 2,00μ.*

*ι) Στον πεζόδρομο της οδού Σπυροπούλου (τμήμα της οδού) από την πλευρά των ιδιοκτησιών & όχι του Δικαστικού Μεγάρου****,*** *με μέγιστο παραχωρούμενο πλάτος 2,5μ. έμπροσθεν των καταστημάτων Υ.Ε.*

*Εντός των πεζοδρόμων καθορίζεται επίσης το ωράριο φόρτωσης – εκφόρτωσης εμπορευμάτων στις επιχειρήσεις με οχήματα από 6 πμ έως 9πμ.*

*Ειδικότερα θα επιτρέπεται στον πεζόδρομο Τροφωνίου, η διέλευση από οχήματα φόρτωσης- εκφόρτωσης που είναι απαραίτητα για την πραγματοποίηση των εκδηλώσεων στους χώρους εκδηλώσεων της περιοχής της Κρύας (ανοικτό θέατρο, ισόγειο Νερόμυλου, Συνεδριακό Κέντρο κλπ).*

*Ε) ΕΙΔΙΚΕΣ ΠΕΡΙΠΤΩΣΕΙΣ*

*Να ενοικιάζονται τμήματα των εξής κοινόχρηστων χώρων:*

*α) Οδός Λεβάδου*

*β) Το πεζοδρόμιο επί της οδού Ελ. Βενιζέλου εμπρός στο 2ο Δημοτικό Σχολείο για τοποθέτηση τραπεζιών καταστήματος υγειονομικού ενδιαφέροντος που βρίσκεται απέναντι εφόσον δεν παρεμποδίζεται η ομαλή διέλευση των πεζών και με την προϋπόθεση ότι τα εν λόγω τραπεζοκαθίσματα θα τοποθετούνται μόνο όταν τα σχολεία είναι κλειστά.*

*γ) Τμήμα στην συμβολή των οδών Ελ. Βενιζέλου και Ι. Λάππα έμπροσθεν του καταστήματος υγειονομικού ενδιαφέροντος, για ανάπτυξη τραπεζοκαθισμάτων .*

*δ) Παραχωρείται ατελώς η χρήση πεζοδρομίων και λοιπών κοινοχρήστων χώρων έμπροσθεν των επιχειρήσεων για διενέργεια εγκαινίων, που δεν θα ξεπερνά τις 3 ώρες, κατόπιν αιτήματος των ενδιαφερομένων.*

*ΣΤ) ΠΕΡΙΠΤΕΡΑ*

1. *Να ενοικιάζονται οι χώροι στις πλευρές των περιπτέρων σύμφωνα με τις κείμενες διατάξεις καθώς και τις κανονιστικές διατάξεις της ΑΔΣ 264/2015 (Νέος Κανονισμός Περιπτέρων) λαμβανομένων υπόψη των δεσμεύσεων για το ελάχιστο πλάτος πεζοδρομίου (κατηγορία 1-πεζοδρόμια).*
2. *Να συμπεριλαμβάνονται στους κοινόχρηστους χώρους των περιπτέρων και οι χώροι που καταλαμβάνουν οι κατασκευές των περιπτέρων (κουβούκλια), κατ΄ εφαρμογή των διατάξεων του Ν. 4093/2012, όπως αντικαταστάθηκε με τις διατάξεις του Ν.4257/14.*
3. *Για την χρήση των κοινοχρήστων αυτών χώρων να καθοριστεί τέλος χρήσης, σύμφωνα με τις κείμενες διατάξεις.*

*Ζ) ΟΠΩΡΟΠΩΛΕΙΑ (άρθ. 13 της Υγειονομικής Διάταξης Υ1γ/Γ.Π./οικ. 47829/21-6-2017)*

*Να επιτρέπεται η παραχώρηση κοινοχρήστου χώρου επί της πρόσοψης των καταστημάτων πλέον της οικοδομικής γραμμής του κτιρίου, με απαραίτητη προϋπόθεση να απομένει το αναγκαίο πλάτος πεζοδρομίου για την διέλευση των πεζών.*

*Η) ΗΛΕΚΤΡΟΝΙΚΑ ΠΑΙΓΝΙΑ*

*Να επιτρέπεται η ενοικίαση χώρου για αυτή τη χρήση όπου αυτό είναι εφικτό.*

*Θ) Να επιτρέπεται η πώληση χριστουγεννιάτικων, αποκριάτικων και πασχαλινών ειδών στα πεζοδρόμια που ενοικιάζονται .*

*II) Τον καθορισμό κοινοχρήστων χώρων για πρόσκαιρη χρήση που δεν βρίσκονται προ καταστημάτων ή στην προβολή αυτών, έως δέκα (10) μέρες αποκλειστικά για τη διεξαγωγή εκδηλώσεων κοινωνικής αλληλεγγύης ή δράσεων τουριστικής, πολιτιστικής, καλλιτεχνικής ή δημόσιας εμπορικής προβολής της Δημοτικής Ενότητας Λιβαδειάς που μπορούν να χρησιμοποιηθούν ως εξής:*

*α) Η πλατεία Εθνικής Αντίστασης*

*β) Η πλατεία Μαγιάκου (Ταμπάχνα)*

*γ) Η πλατεία Οδ. Ανδρούτσου*

*δ) Η πλατεία Αγ. Μελετίου*

*ε) Η πλατεία μπροστά από το Δικαστικό Μέγαρο*

*στ) Η πλατεία Αθ. Διάκου-Μητροπόλεως*

*ζ) Οι πλατείες των οικισμών Ελικώνα, Ανάληψης & Τσουκαλάδων*

*η) Η πλατεία Λάμπρου Κατσώνη (πάρκο).*

*θ) Υπαίθριος δημοτικός χώρος Κρύας έναντι του Συνεδριακού Κέντρου «Χρήστος Παλαιολόγος»*

*ι) H περιοχή του πεζόδρομου Ορφέως πίσω από την ALPHA BANK, εκτός από τις εορταστικές περιόδους που πιθανόν κάνει χρήση ο δήμος.*

*ΙΙΙ) Τον καθορισμό των κάτωθι χώρων που να επιτρέπεται η δραστηριοποίηση φυσικών προσώπων προς υπαίθρια διάθεση έργων τέχνης, καλλιτεχνημάτων, χειροτεχνημάτων και λοιπών έργων πρωτότυπης, αποκλειστικά δικής τους, καλλιτεχνικής δημιουργίας ή Φορέων Κοινωνικής και Αλληλέγγυας Οικονομίας (Κ.ΑΛ.Ο.) για τη διάθεση αποκλειστικά έργων ιδίας παραγωγής των μελών τους, εφόσον λάβουν διοικητική άδεια σύμφωνα με την κείμενη νομοθεσία από τον δήμο Λεβαδέων:*

*α) Η περιοχή των πηγών της Κρύας*

*β) Ο χώρος κάτω από το πρώην ΚΤΕΛ*

* *Να πραγματοποιούνται συνεχείς έλεγχοι για την εφαρμογή της ισχύουσας νομοθεσίας και των κανονιστικών διατάξεων περί της παραχώρησης και χρήσης κοινοχρήστων χώρων από τους ιδιοκτήτες καταστημάτων και άλλους πολίτες, οι οποίοι πρέπει να τηρούν τις υποχρεώσεις τους.*
* *Να υπάρξει οριοθέτηση των κοινόχρηστων χώρων για την τοποθέτηση τραπεζοκαθισμάτων.*
* *Η Τεχνική Υπηρεσία του Δήμου Λεβαδέων να συντάξει μελέτη για το αν δύναται ο παρόχθιος χώρος του ποταμού Έρκυνα (και ποια συγκεκριμένα τμήματα αυτού), να συμπεριληφθεί στους προς ενοικίαση κοινόχρηστους χώρους*

***2.*** *Η Δημοτική Κοινότητα* ***Κυριακίου*** *γνωμοδοτεί ομόφωνα με την υπ' αρ. 43/2024 απόφαση του Συμβουλίου της, υπέρ της παραχώρησης των παρακάτω κοινοχρήστων χώρων:*

*1) α) Πλατεία Τιμίου Προδρόμου*

*β) Πλατεία Αγίου Νικολάου*

*2) Οδός 3ης Οκτωβρίου 1943 και πεζοδρόμια*

*3) Επί της οδού 3ης Οκτωβρίου 1943 , από φούρνο Γ. Καραλή έως το Δημοτικό Σχολείο, ως χώρο πλανόδιων πωλητών*

***3****. Η Δημοτική Κοινότητα* ***Αγίου Γεωργίου*** *γνωμοδοτεί ομόφωνα με την υπ' αρ. 24/2024 απόφαση του Συμβουλίου της, υπέρ της παραχώρησης χρήσης της κεντρικής πλατείας (Πλατεία Δημητρίου Κ. Μίχου)* ***καθώς και***  *της πλατείας που βρίσκεται επί της οδού Κατσικογιάννη και έμπροσθεν του Κοινοτικού Καταστήματος, τηρουμένων των κείμενων διατάξεων για τέτοιου είδους παραχωρήσεις, χωρίς να καταλύεται εξ ολοκλήρου ο κοινόχρηστος χαρακτήρας τους.*

***4.*** *Η Δημοτική Κοινότητα* ***Δαύλειας*** *γνωμοδοτεί ομόφωνα με την υπ' αρ. 24/2024 απόφαση του Συμβουλίου της, υπέρ του καθορισμού προς παραχώρηση χρήσης των κοινόχρηστων χώρων,*

*α) τμήματος κοινόχρηστου χώρου εμβαδού 400 τ.μ. της πάνω πλατείας ( Μνημείο Ηρώων Πεσόντων), παραπλεύρως του Κοινοτικού Καταστήματος.*

*β) τμήματος κοινόχρηστου χώρου εμβαδού 20 τ.μ. της πλατείας ανατολικά του Ι.Ν. Αγ.Αναργύρων.*

***5.*** *Η Δημοτική Κοινότητα* ***Χαιρώνειας*** *γνωμοδοτεί ομόφωνα με την υπ' αρ. 21/2024 απόφαση του Συμβουλίου της, υπέρ του καθορισμού προς παραχώρηση χρήσης των κοινόχρηστων χώρων:*

*α) Δημοτικός χώρος πάρκινγκ εμβαδού 300 τ.μ. πλησίον και απέναντι από το Μουσείο Χαιρώνειας, ως χώρος για εκδηλώσεις*

*β) Δημοτικός χώρος εμβαδού 200 τ.μ. πλησίον του Αρχαίου Θεάτρου Χαιρώνειας, επίσης ως χώρος για εκδηλώσεις**και*

*γ) Δημοτικός χώρος πρώην λαϊκής αγοράς (πλησίον Στούκη), εμβαδού 200 τ.μ.*

*δ)**Πλατεία Δημαρχείου ως χώρος πολιτιστικών εκδηλώσεων από το Δήμο, εμβαδού 500τ.μ.*

*6. Η Δημοτική Κοινότητα* ***Αγ.Τριάδας*** *γνωμοδοτεί ομόφωνα με την υπ' αρ. 18/2024 απόφαση του Συμβουλίου της, υπέρ του καθορισμού προς παραχώρηση χρήσης κοινόχρηστου χώρου σε καταστήματα υγειονομικού ενδιαφέροντος, το χώρο της κεντρικής πλατείας (Ιερός Ναός Αγ. Τριάδας).*

*7. Η Δημοτική Κοινότητα* ***Κορώνειας*** *γνωμοδοτεί ομόφωνα με την υπ' αρ. 13/2024 απόφαση του Συμβουλίου της, υπέρ του καθορισμού προς παραχώρηση χρήσης κοινόχρηστου χώρου σε καταστήματα υγειονομικού ενδιαφέροντος, το χώρο της κεντρικής πλατείας της, τηρουμένων των κείμενων διατάξεων για τέτοιου είδους παραχωρήσεις, χωρίς να καταλύεται εξ ολοκλήρου ο κοινόχρηστος χαρακτήρας της.*

*8. Η Δημοτική Κοινότητα* ***Αγ. Άννας*** *γνωμοδοτεί κατά πλειοψηφία με την υπ' αρ. 22/2024 απόφαση του Συμβουλίου της, υπέρ του καθορισμού προς παραχώρηση χρήσης κοινόχρηστου χώρου το χώρο της κεντρικής πλατείας της, κατά το ήμισυ.*

*9. Η Δημοτική Κοινότητα* ***Ακοντίου*** *γνωμοδοτεί με το υπ' αρ. Πρωτ.13/22-11-2024 έγγραφο του Προέδρου της, υπέρ του καθορισμού προς παραχώρηση χρήσης κοινόχρηστου χώρου, το χώρο της κεντρικής πλατείας εμβαδού περίπου 300τ.μ.*

*10. Η Δημοτική Κοινότητα* ***Αγ. Βλασίου****, γνωμοδοτεί με το υπ' αρ. Πρωτ. 15/22-11-2024 έγγραφο του Προέδρου της, υπέρ του καθορισμού προς παραχώρηση χρήσης κοινόχρηστου χώρου, τον προαύλιο χώρο του Δημοτικού Σχολείου εμβαδού 300τ.μ. περίπου.*

*11. Η Δημοτική Κοινότητα* ***Λαφυστίου*** *γνωμοδοτεί ομόφωνα με την υπ' αρ. 8/2024 απόφαση του Συμβουλίου της, υπέρ της παραχώρησης ως κοινόχρηστου χώρου*

*α) το χώρο της πλατείας του Κοινοτικού Καταστήματος.*

*β) έκταση 50 τ.μ. περίπου έμπροσθεν της πλατείας Λαφυστίου.*

*12. Η Δημοτική Κοινότητα* ***Προφήτη Ηλία*** *γνωμοδοτεί με το υπ' αρ. Πρωτ. 22/22-11-2024 έγγραφο της Προέδρου της, υπέρ του καθορισμού προς παραχώρηση χρήσης κοινόχρηστου χώρου, το χώρο της κεντρικής πλατείας εμβαδού περίπου 300τ.μ.*

*13. Η Δημοτική Κοινότητα* ***Ανθοχωρίου,*** *γνωμοδοτεί με το υπ' αρ. Πρωτ. 14/22-11-2024 έγγραφο του Προέδρου της, υπέρ του καθορισμού προς παραχώρηση χρήσης κοινόχρηστου χώρου, το χώρο της κεντρικής πλατείας εμβαδού περίπου 400τ.μ.*

*Οι Δημ. Κοινότητες Ρωμέικου, Μαυρονερίου, Παρορίου, Προσηλίου, Βασιλικών και Θουρίου γνωμοδότησαν αρνητικά για την παραχώρηση χρήσης κοινοχρήστων χώρων κατά το έτος 2025.*

*Κατόπιν των ανωτέρω καλείστε να εισηγηθείτε σχετικά στο Δημοτικό Συμβούλιο τον καθορισμό των δημοτικών κοινόχρηστων χώρων που μπορούν να παραχωρηθούν προς χρήση για το έτος 2025 (Σχέδιο Κανονιστικής Απόφασης).*

**Η Δημοτική Επιτροπή λαμβάνοντας υπόψη:**

-Τις διατάξεις του άρθρου του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018

-Τις διατάξεις του του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

-Τις διατάξεις του άρθρου του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018

-Τις διατάξεις του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

-Την αριθ. 83/2024 απόφαση της Κοινότητας Λιβαδειάς

-Την αριθ. 43/2024 απόφαση της Κοινότητας Κυριακίου

-Την αριθ. 24/2024 απόφαση της Κοινότητας Αγίου Γεωργίου

- Την αριθ. 24/2024 απόφαση της Κοινότητας Δαυλείας

- Την αριθ. 21/2024 απόφαση της Κοινότητας Χαιρώνειας

- Την αριθ. 18/2024 απόφαση της Κοινότητας Αγίας Τριάδας

- Την αριθ. 13/2024 απόφαση της Κοινότητας Κορώνειας

- Την αριθ. 22/2024 απόφαση της Κοινότητας Αγίας ΄Αννας

- Την αριθ. 08/2024 απόφαση της Κοινότητας Λαφυστίου

- Το με αριθ. πρωτ. 13/22-11-2024 έγγραφο της Κοινότητας Ακοντίου

- Το με αριθ. πρωτ. 15/22-11-2024 έγγραφο της Κοινότητας Αγίου Βλασίου

- Το με αριθ. πρωτ. 22/22-11-2024 έγγραφο της Κοινότητας Προφήτη Ηλία

- Το με αριθ. πρωτ. 14/22-11-2024 έγγραφο της Κοινότητας Ανθοχωρίου

- Το με αρ.πρωτ. 25997/19-12-2024 έγγραφο του Αυτοτελούς Τμήματος Τοπικής Οικονομικής

Ανάπτυξης του Δήμου Λεβαδέων

-Την μεταξύ των μελών συζήτηση σύμφωνα με τα πρακτικά

-Την ψήφο όλων των μελών της Δημοτικής Επιτροπής , όπως αυτή διατυπώθηκε και δηλώθηκε δια ζώσης στην συνεδρίαση

**ΑΠΟΦΑΣΙΖΕΙ ΟΜΟΦΩΝΑ**

Εισηγείται στο Δημοτικό Συμβούλιο το σχέδιο κανονιστικής απόφασης για τον καθορισμό των Δημοτικών Κοινόχρηστων Χώρων προς παραχώρηση χρήσης για το έτος 2025 ως παρακάτω :

**1.**  Δημοτική Κοινότητα **Λιβαδειάς**

Τον καθορισμό των τμημάτων των κοινόχρηστων χώρων της Δημοτικής Κοινότητας

Λιβαδειάς που μπορούν να παραχωρηθούν για χρήση ως εξής:

Α) ΠΕΖΟΔΡΟΜΙΑ ΣΧ. ΠΟΛΕΩΣ

Τα τμήματα όλων των πεζοδρομίων (παλαιών & νέων που έχουν κατασκευαστεί ή που κατασκευάζονται) που απομένουν ή αν απομένουν μετά την αφαίρεση πεζοδρομίου 1,60 μ. (όπως πεζοδρόμια των οδών Σοφοκλέους, Ι. Περγαντά, Αισχύλου, Καραγιαννοπούλου, Ι. Ανδρεαδάκη, Δ. Παπασπύρου, Τσόγκα κ.α.).

1) Για τοποθέτηση τραπεζιών και καθισμάτων ΚΥΕ ύστερα από γνώμη του Τμήματος της Δημοτικής Αστυνομίας Δ.Λεβαδέων.

2) Για οικοδομικοτεχνικές εργασίες (τοποθέτηση οικοδομικών υλικών)

3) Για τοποθέτηση εμπορευμάτων

4) Για τοποθέτηση ψυγείων στα περίπτερα.

Β) ΠΛΑΤΕΙΕΣ

Τμήματα κοινόχρηστων χώρων στις κάτωθι πλατείες, ΜΟΝΟ επί των προσόψεων των ΚΥΕ ή τις προβολές τους με απαραίτητη προϋπόθεση να απομένει το αναγκαίο πλάτος πεζοδρομίου για την διέλευση των πεζών:

α) Πλατεία Εθνικής Αντίστασης

β) Πλατεία Μαγιάκου (Ταμπάχνα)

γ) Πλατεία Οδ. Ανδρούτσου

δ) Πλατεία Αγ. Μελετίου

ε) Πλατεία μπροστά από το Δικαστικό Μέγαρο

στ) Πλατεία Αθ. Διάκου-Μητροπόλεως

ζ) Πλατεία οικισμού Ελικώνα, Ανάληψης & Τσουκαλάδων

η) Πλατεία Λάμπρου Κατσώνη (πάρκο), καθώς επίσης και το τμήμα που βρίσκεται κάτω από το τοιχίο του πάρκου επί της οδού Σοφοκλέους.

Γ) ΚΟΙΝΟΧΡΗΣΤΟΙ ΧΩΡΟΙ

Τμήματα των κάτωθι κοινόχρηστων χώρων επί των προσόψεων των ΚΥΕ για τοποθέτηση τραπεζιών και καθισμάτων με απαραίτητη προϋπόθεση να απομένει το αναγκαίο πλάτος πεζοδρομίου ή χώρου για την διέλευση των πεζών:

α) Κοινόχρηστος χώρος πρώην ΚΤΕΛ.

Δ) ΠΕΖΟΔΡΟΜΟΙ

Τμήματα των κάτωθι πεζόδρομων:

α) Στον Πεζόδρομο οδού Έρκυνας, κατά μήκος αυτής και στη βόρεια πλευρά της επί των προσόψεων των ΚΥΕ καθώς και στην νότια πλευρά της -έναντι των καταστημάτων- με την προϋπόθεση να απομένει ενδιάμεσα ελεύθερο τμήμα πεζοδρόμου με ελάχιστο πλάτος 3,00 μ. για την ομαλή διέλευση των πεζών.

β) Στον Πεζόδρομο οδού Υψηλάντη

γ) Στον Πεζόδρομο της οδού Μπουφίδου,

1. κατά μήκος αυτής και στη βόρεια πλευρά της επί των προσόψεων των ΚΥΕ, για το τμήμα της που τέμνεται από τις οδούς Καλλιαγκάκη και Σπυρίδωνος, με πλάτος παραχωρουμένου κοινοχρήστου χώρου 3,20 μ.
2. κατά μήκος αυτής και στη βόρεια πλευρά της επί των προσόψεων των ΚΥΕ, για το τμήμα της που τέμνεται από τις οδούς Σπυρίδωνος και Φίλωνος, με όριο πλάτους παραχωρουμένου κοινόχρηστου χώρου την διάβαση των τυφλών (2,50μ.). Για το ίδιο τμήμα της οδού Μπουφίδου, στη νότια πλευρά της, με πλάτος παραχωρουμένου κοινοχρήστου χώρου 3,20μ. (έως κορμούς δέντρων), εκτός των περιπτώσεων που υφίσταται ανάπτυξη τραπεζοκαθισμάτων και στην απέναντι πλευρά της οδού, οπότε το πλάτος του παραχωρουμένου κοινοχρήστου χώρου θα είναι 2,50μ. εκατέρωθεν. Σε κάθε περίπτωση το ελάχιστο πλάτος του πεζόδρομου της οδού Μπουφίδου που απομένει για την διέλευση των πεζών και οχημάτων έκτακτης ανάγκης ή οχημάτων φορτοεκφόρτωσης, θα είναι 5,00 μ.
3. κατά μήκος αυτής και στη νότια πλευρά της επί των προσόψεων των ΚΥΕ, για το τμήμα της που τέμνεται από τις οδούς Φίλωνος και Ανδρεαδάκη, με πλάτος παραχωρουμένου κοινοχρήστου χώρου 4,00 μ. (έως την ευθεία του μάρμαρου).

δ) Στον Πεζόδρομο οδού Τροφωνίου

1. Κατά μήκος αυτής και στο βόρειο τμήμα της επί των προσόψεων των ΚΥΕ, με την προϋπόθεση να απομένει ελεύθερο τμήμα πεζοδρόμου με ελάχιστο πλάτος 6,00 μ. στο στενότερο παρόχθιο τμήμα της και ελάχιστο πλάτος 10,00 μ. στο τμήμα της εισόδου της από τον Ι.Ν. Μητροπόλεως για την ομαλή διέλευση των πεζών.

Ειδικότερα καθορίζεται τμήμα πλάτους 2,5 μ του κάθετου πεζόδρομου μεταξύ των καταστημάτων υγειονομικού ενδιαφέροντος της οδού Τροφωνίου να απομένει ελεύθερο εκατέρωθεν για την διέλευση των πεζών, το δε υπόλοιπο να δοθεί προς ενοικίαση για ανάπτυξη τραπεζοκαθισμάτων.

ε) Στον Πεζόδρομο της οδού Πρωτέως

στ) Στον πεζόδρομο της οδού Χριστοδούλου

ζ)Στον Πεζόδρομο της οδού Ορφέως

Κατά μήκος αυτής, στο βόρειο και στο νότιο τμήμα της με την προϋπόθεση να απομένει ελεύθερο τμήμα πεζοδρόμου με ελάχιστο πλάτος 2,00 μ. για την ομαλή διέλευση των πεζών.

η) Στον Πεζόδρομο της οδού Καποδιστρίου, στο βορειοδυτικό τμήμα της πλάτους 2,00 μ.

θ) Στον Πεζόδρομο της οδού Κοραή, που τέμνει τις οδούς Μπουφίδου και Γεωργαντά, στο νοτιοανατολικό τμήμα της πλάτους 2,00μ.

ι) Στον πεζόδρομο της οδού Σπυροπούλου (τμήμα της οδού) από την πλευρά των ιδιοκτησιών & όχι του Δικαστικού Μεγάρου**,** με μέγιστο παραχωρούμενο πλάτος 2,5μ. έμπροσθεν των καταστημάτων Υ.Ε.

Εντός των πεζοδρόμων καθορίζεται επίσης το ωράριο φόρτωσης – εκφόρτωσης εμπορευμάτων στις επιχειρήσεις με οχήματα από 6 πμ έως 9πμ.

Ειδικότερα θα επιτρέπεται στον πεζόδρομο Τροφωνίου, η διέλευση από οχήματα φόρτωσης- εκφόρτωσης που είναι απαραίτητα για την πραγματοποίηση των εκδηλώσεων στους χώρους εκδηλώσεων της περιοχής της Κρύας (ανοικτό θέατρο, ισόγειο Νερόμυλου, Συνεδριακό Κέντρο κλπ).

Ε) ΕΙΔΙΚΕΣ ΠΕΡΙΠΤΩΣΕΙΣ

Να ενοικιάζονται τμήματα των εξής κοινόχρηστων χώρων:

α) Οδός Λεβάδου

β) Το πεζοδρόμιο επί της οδού Ελ. Βενιζέλου εμπρός στο 2ο Δημοτικό Σχολείο για τοποθέτηση τραπεζιών καταστήματος υγειονομικού ενδιαφέροντος που βρίσκεται απέναντι εφόσον δεν παρεμποδίζεται η ομαλή διέλευση των πεζών και με την προϋπόθεση ότι τα εν λόγω τραπεζοκαθίσματα θα τοποθετούνται μόνο όταν τα σχολεία είναι κλειστά.

γ) Τμήμα στην συμβολή των οδών Ελ. Βενιζέλου και Ι. Λάππα έμπροσθεν του καταστήματος υγειονομικού ενδιαφέροντος, για ανάπτυξη τραπεζοκαθισμάτων .

δ) Παραχωρείται ατελώς η χρήση πεζοδρομίων και λοιπών κοινοχρήστων χώρων έμπροσθεν των επιχειρήσεων για διενέργεια εγκαινίων, που δεν θα ξεπερνά τις 3 ώρες, κατόπιν αιτήματος των ενδιαφερομένων.

ΣΤ) ΠΕΡΙΠΤΕΡΑ

1. Να ενοικιάζονται οι χώροι στις πλευρές των περιπτέρων σύμφωνα με τις κείμενες διατάξεις καθώς και τις κανονιστικές διατάξεις της ΑΔΣ 264/2015 (Νέος Κανονισμός Περιπτέρων) λαμβανομένων υπόψη των δεσμεύσεων για το ελάχιστο πλάτος πεζοδρομίου (κατηγορία 1-πεζοδρόμια).
2. Να συμπεριλαμβάνονται στους κοινόχρηστους χώρους των περιπτέρων και οι χώροι που καταλαμβάνουν οι κατασκευές των περιπτέρων (κουβούκλια), κατ΄ εφαρμογή των διατάξεων του Ν. 4093/2012, όπως αντικαταστάθηκε με τις διατάξεις του Ν.4257/14.
3. Για την χρήση των κοινοχρήστων αυτών χώρων να καθοριστεί τέλος χρήσης, σύμφωνα με τις κείμενες διατάξεις.

Ζ) ΟΠΩΡΟΠΩΛΕΙΑ (άρθ. 13 της Υγειονομικής Διάταξης Υ1γ/Γ.Π./οικ. 47829/21-6-2017)

Να επιτρέπεται η παραχώρηση κοινοχρήστου χώρου επί της πρόσοψης των καταστημάτων πλέον της οικοδομικής γραμμής του κτιρίου, με απαραίτητη προϋπόθεση να απομένει το αναγκαίο πλάτος πεζοδρομίου για την διέλευση των πεζών.

Η) ΗΛΕΚΤΡΟΝΙΚΑ ΠΑΙΓΝΙΑ

Να επιτρέπεται η ενοικίαση χώρου για αυτή τη χρήση όπου αυτό είναι εφικτό.

Θ) Να επιτρέπεται η πώληση χριστουγεννιάτικων, αποκριάτικων και πασχαλινών ειδών στα πεζοδρόμια που ενοικιάζονται .

II) Τον καθορισμό κοινοχρήστων χώρων για πρόσκαιρη χρήση που δεν βρίσκονται προ καταστημάτων ή στην προβολή αυτών, έως δέκα (10) μέρες αποκλειστικά για τη διεξαγωγή εκδηλώσεων κοινωνικής αλληλεγγύης ή δράσεων τουριστικής, πολιτιστικής, καλλιτεχνικής ή δημόσιας εμπορικής προβολής της Δημοτικής Ενότητας Λιβαδειάς που μπορούν να χρησιμοποιηθούν ως εξής:

α) Η πλατεία Εθνικής Αντίστασης

β) Η πλατεία Μαγιάκου (Ταμπάχνα)

γ) Η πλατεία Οδ. Ανδρούτσου

δ) Η πλατεία Αγ. Μελετίου

ε) Η πλατεία μπροστά από το Δικαστικό Μέγαρο

στ) Η πλατεία Αθ. Διάκου-Μητροπόλεως

ζ) Οι πλατείες των οικισμών Ελικώνα, Ανάληψης & Τσουκαλάδων

η) Η πλατεία Λάμπρου Κατσώνη (πάρκο).

θ) Υπαίθριος δημοτικός χώρος Κρύας έναντι του Συνεδριακού Κέντρου «Χρήστος Παλαιολόγος»

ι) H περιοχή του πεζόδρομου Ορφέως πίσω από την ALPHA BANK, εκτός από τις εορταστικές περιόδους που πιθανόν κάνει χρήση ο δήμος.

ΙΙΙ) Τον καθορισμό των κάτωθι χώρων που να επιτρέπεται η δραστηριοποίηση φυσικών προσώπων προς υπαίθρια διάθεση έργων τέχνης, καλλιτεχνημάτων, χειροτεχνημάτων και λοιπών έργων πρωτότυπης, αποκλειστικά δικής τους, καλλιτεχνικής δημιουργίας ή Φορέων Κοινωνικής και Αλληλέγγυας Οικονομίας (Κ.ΑΛ.Ο.) για τη διάθεση αποκλειστικά έργων ιδίας παραγωγής των μελών τους, εφόσον λάβουν διοικητική άδεια σύμφωνα με την κείμενη νομοθεσία από τον δήμο Λεβαδέων:

α) Η περιοχή των πηγών της Κρύας

β) Ο χώρος κάτω από το πρώην ΚΤΕΛ

* Να πραγματοποιούνται συνεχείς έλεγχοι για την εφαρμογή της ισχύουσας νομοθεσίας και των κανονιστικών διατάξεων περί της παραχώρησης και χρήσης κοινοχρήστων χώρων από τους ιδιοκτήτες καταστημάτων και άλλους πολίτες, οι οποίοι πρέπει να τηρούν τις υποχρεώσεις τους.
* Να υπάρξει οριοθέτηση των κοινόχρηστων χώρων για την τοποθέτηση τραπεζοκαθισμάτων.
* Η Τεχνική Υπηρεσία του Δήμου Λεβαδέων να συντάξει μελέτη για το αν δύναται ο παρόχθιος χώρος του ποταμού Έρκυνα (και ποια συγκεκριμένα τμήματα αυτού), να συμπεριληφθεί στους προς ενοικίαση κοινόχρηστους χώρους

**2.**  Δημοτική Κοινότητα **Κυριακίου**

Τον καθορισμό των τμημάτων των κοινόχρηστων χώρων της Δημοτικής Κοινότητας

Κυριακίου που μπορούν να παραχωρηθούν για χρήση ως εξής:

1) α) Πλατεία Τιμίου Προδρόμου

β) Πλατεία Αγίου Νικολάου

2) Οδός 3ης Οκτωβρίου 1943 και πεζοδρόμια

3) Επί της οδού 3ης Οκτωβρίου 1943 , από φούρνο Γ. Καραλή έως το Δημοτικό Σχολείο, ως χώρο πλανόδιων πωλητών.

**3.** Δημοτική Κοινότητα **Αγίου Γεωργίου**

Τον καθορισμό των τμημάτων των κοινόχρηστων χώρων της Δημοτικής Κοινότητας

Αγίου Γεωργίου που μπορούν να παραχωρηθούν για χρήση ως εξής:

α)Κεντρική πλατεία (Πλατεία Δημητρίου Κ. Μίχου) **καθώς και**

**β)**Η πλατεία που βρίσκεται επί της οδού Κατσικογιάννη και έμπροσθεν του Κοινοτικού Καταστήματος,

τηρουμένων των κείμενων διατάξεων για τέτοιου είδους παραχωρήσεις, χωρίς να καταλύεται εξ ολοκλήρου ο κοινόχρηστος χαρακτήρας τους.

**4.** Δημοτική Κοινότητα **Δαύλειας**

Τον καθορισμό των τμημάτων των κοινόχρηστων χώρων της Δημοτικής Κοινότητας

Δαύλειας που μπορούν να παραχωρηθούν για χρήση ως εξής:

α) τμήματος κοινόχρηστου χώρου εμβαδού 400 τ.μ. της πάνω πλατείας ( Μνημείο Ηρώων Πεσόντων), παραπλεύρως του Κοινοτικού Καταστήματος.

β) τμήματος κοινόχρηστου χώρου εμβαδού 20 τ.μ. της πλατείας ανατολικά του Ι.Ν. Αγ.Αναργύρων.

**5.** Δημοτική Κοινότητα **Χαιρώνειας**

Τον καθορισμό των τμημάτων των κοινόχρηστων χώρων της Δημοτικής Κοινότητας

Χαιρώνειας που μπορούν να παραχωρηθούν για χρήση ως εξής:

α) Δημοτικός χώρος πάρκινγκ εμβαδού 300 τ.μ. πλησίον και απέναντι από το Μουσείο Χαιρώνειας, ως χώρος για εκδηλώσεις

β) Δημοτικός χώρος εμβαδού 200 τ.μ. πλησίον του Αρχαίου Θεάτρου Χαιρώνειας, επίσης ως χώρος για εκδηλώσεις

γ) Δημοτικός χώρος πρώην λαϊκής αγοράς (πλησίον Στούκη), εμβαδού 200 τ.μ.

δ)Πλατεία Δημαρχείου ως χώρος πολιτιστικών εκδηλώσεων από το Δήμο, εμβαδού 500τ.μ.

**6.** Δημοτική Κοινότητα **Αγίας Τριάδας**

Τον καθορισμό των τμημάτων των κοινόχρηστων χώρων της Δημοτικής Κοινότητας

Αγίας Τριάδας που μπορούν να παραχωρηθούν για χρήση ως εξής:

Καταστήματα υγειονομικού ενδιαφέροντος, το χώρο της κεντρικής πλατείας (Ιερός Ναός Αγ. Τριάδας*).*

**7.** Δημοτική Κοινότητα **Κορώνειας**

Τον καθορισμό των τμημάτων των κοινόχρηστων χώρων της Δημοτικής Κοινότητας

Κορώνειας που μπορούν να παραχωρηθούν για χρήση ως εξής:

Τα καταστήματα υγειονομικού ενδιαφέροντος, το χώρο της κεντρικής πλατείας της, τηρουμένων των κείμενων διατάξεων για τέτοιου είδους παραχωρήσεις, χωρίς να καταλύεται εξ ολοκλήρου ο κοινόχρηστος χαρακτήρας της.

**8.** Δημοτική Κοινότητα **Αγίας ΄Αννας**

Τον καθορισμό των τμημάτων των κοινόχρηστων χώρων της Δημοτικής Κοινότητας

Αγίας ΄Αννας που μπορούν να παραχωρηθούν για χρήση ως εξής:

Ο χώρος της κεντρικής πλατείας της, κατά το ήμισυ.

**9.** Δημοτική Κοινότητα **Ακοντίου**

Τον καθορισμό των τμημάτων των κοινόχρηστων χώρων της Δημοτικής Κοινότητας

Ακοντίου που μπορούν να παραχωρηθούν για χρήση ως εξής:

Ο χώρος της κεντρικής πλατείας εμβαδού 300τ.μ. περίπου.

**10.** Δημοτική Κοινότητα **Αγίου Βλασίου**

Τον καθορισμό των τμημάτων των κοινόχρηστων χώρων της Δημοτικής Κοινότητας

Αγίου Βλασίου που μπορούν να παραχωρηθούν για χρήση ως εξής:

Ο προαύλιος χώρος του Δημοτικού Σχολείου εμβαδού 300 τ.μ. περίπου.

**11.** Δημοτική Κοινότητα **Προφήτη Ηλία**

Τον καθορισμό των τμημάτων των κοινόχρηστων χώρων της Δημοτικής Κοινότητας

Προφήτη Ηλία που μπορούν να παραχωρηθούν για χρήση ως εξής:

Ο χώρος της κεντρικής πλατείας εμβαδού 300τ.μ. περίπου

**12.** Δημοτική Κοινότητα **Ανθοχωρίου**

Τον καθορισμό των τμημάτων των κοινόχρηστων χώρων της Δημοτικής Κοινότητας

Ανθοχωρίου που μπορούν να παραχωρηθούν για χρήση ως εξής:

Ο χώρος της κεντρικής πλατείας εμβαδού 400τ.μ. περίπου

**13.** Δημοτική Κοινότητα **Λαφυστίου**

Τον καθορισμό των τμημάτων των κοινόχρηστων χώρων της Δημοτικής Κοινότητας

Λαφυστίου που μπορούν να παραχωρηθούν για χρήση ως εξής:

α)Ο χώρος της πλατείας του Κοινοτικού Καταστήματος.

β)΄Εκταση 50 τ.μ. περίπου έμπροσθεν της πλατείας Λαφυστίου.

**Η παρούσα απόφαση πήρε αριθμό 4/2025.**

Ο ΠΡΟΕΔΡΟΣ

ΔΗΜΗΤΡΙΟΣ Κ. ΚΑΡΑΜΑΝΗΣ

ΤΑ ΜΕΛΗ

1.Τουμαράς Βασίλειος

2.Καλλιαντάσης Χρήστος

3.Τόλιας Δημήτριος

4. Μίχας Δημήτριος ΠΙΣΤΟ ΑΠΟΣΠΑΣΜΑ

5. Ταγκαλέγκας Ιωάννης

Λιβαδειά 15 -01-2025

Ο ΠΡΟΕΔΡΟΣ

ΔΗΜΗΤΡΙΟΣ Κ. ΚΑΡΑΜΑΝΗΣ

ΔΗΜΑΡΧΟΣ ΛΕΒΑΔΕΩΝ